
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                            Bucureşti, 9 septembrie 2014

                            Pl-x 267/2014


AVIZ

asupra

propunerii legislative pentru modificarea şi completarea Legii nr.1/2011 a educaţiei naţionale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.1/2011 a educaţiei naţionale, trimisă cu adresa nr. Pl-x 267 din 17 iunie 2014, înregistrată cu nr.4c-11/704 din 17 iunie 2014.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.
Iniţiativa legislativă are ca obiect de reglementare modificarea Legii educaţiei naţionale nr.1/2011, cu modificările şi completările ulterioare. Prin demersul legislativ se propune ca instituţiile de învăţământ superior să organizeze departamente autonome care să gestioneze programe de studii pentru domenii noi, multidisciplinare sau al căror profil poate fi utilizat în cadrul mai multor facultăţi, în scopul adaptării mai rapide pe piaţa muncii a absolvenţilor şi evitarea unor cheltuieli suplimentare determinate de multiplicarea structurilor administrative interne.

Potrivit prevederilor art.61 din Regulamentul Camerei Deputaţilor, republicat, cu completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 9 septembrie 2014.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr.1409 din 12 iunie 2014 şi avizul favorabil, cu observaţii şi propuneri al Consiliului Legislativ, transmis cu adresa nr.682 din 12 iunie 2014.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.

În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.73 alin.(3) lit. n din Constituţia României, republicată.
                
        PREŞEDINTE,                          
                   SECRETAR,

                      BOGDAN LIVIU CIUCĂ                              CONSTANTIN SORIN STRAGEA
Consilier parlamentar,

Rodica Penescu

